
	  Parlamentul României   

 Camera Deputaţilor


	COMISIA PENTRU ADMINISTRAŢIE

PUBLICĂ, AMENAJAREA TERITORIULUI 

ŞI ECHILIBRU ECOLOGIC

           Nr. 26/1540/28.09.2010                                   
  PL-x 437/2010
	   COMISIA JURIDICĂ, DE DISCIPLINĂ ŞI IMUNITĂŢI

Nr.31/717/28.09.2010




Către

BIROUL PERMANENT AL

CAMEREI DEPUTAŢILOR


Vă înaintăm, alăturat, Raportul comun asupra propunerii legislative privind modificarea şi completarea Legii nr.35 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii 393/2004, publicată în Monitorul Oficial al României nr.196 din 13 martie 2008, trimisă Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere în fond cu adresa nr. PL.x 437 din 1 septembrie 2010.


PREŞEDINTE,



PREŞEDINTE,


        Sulfina BARBU



Daniel BUDA

	  Parlamentul României   

 Camera Deputaţilor

	COMISIA PENTRU ADMINISTRAŢIE

PUBLICĂ, AMENAJAREA TERITORIULUI 

           Nr. 26/1540/28.09.2010                                   
  PL-x 428/2010
	COMISIA JURIDICĂ, DE DISCIPLINĂ ŞI IMUNITĂŢI

Nr.31/717/28.09.2010


RAPORT COMUN
asupra propunerii legislative privind modificarea şi completarea Legii nr.35 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii 393/2004, publicată în Monitorul Oficial al României nr.196 din 13 martie 2008
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate, spre dezbatere, în fond, în procedură obişnuită, cu propunerea legislativă privind modificarea şi completarea Legii nr.35 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii 393/2004, publicată în Monitorul Oficial al României nr.196 din 13 martie 2008, trimisă cu adresa nr.PL.x 437 din 1 septembrie 2010 şi înregistrată cu nr. 26/1540  din 2 septembrie 2010 respectiv, nr.31/717 din 2 septembrie 2010. 
Conform dispoziţiilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil propunerea legislativă, cu  observaţii şi propuneri, conform avizului nr.200 din 8.03.2010.
Propunerea legislativă are ca obiect de reglementare completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, cu modificările şi completările ulterioare, în sensul pierderii mandatului de către senatorul sau deputatul care, după validarea sa, a renunţat la calitatea de independent şi a obţinut un mandat într-un colegiu uninominal, în scopul interzicerii migraţiei politice.
În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au examinat propunerea legislativă sus menţionată, în şedinţe separate. Membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă sus menţionată, în şedinţa din 28 septembrie 2010. Membrii Comisiei juridice, de disciplină şi imunităţi au examinat propunerea legislativă sus menţionată, în şedinţa din 20 septembrie 2010.

Din numărul total de 32 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 24 deputaţi. Din numărul total de 27 membri ai Comisiei juridice, de disciplină şi imunităţi au participat la dezbateri 21 deputaţi.


La dezbateri a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, domnul Marian Muhuleţ – vicepreşedintele Autorităţii Electorale Permanente.


Cu ocazia dezbaterilor s-a constatat că dispoziţiile intervenţiei legislative încalcă prevederile constituţionale referitoare la mandatul reprezentativ, care statuează că orice mandat imperativ este nul. Prin dispoziţiile sale propunerea legislativă încalcă libertatea şi independenţa parlamentarilor. Sprijinul acordat de o formaţiune politică pentru alegerea unui deputat sau senator nu poate avea semnificaţia unui mandat imperativ, acesta atrăgând numai răspunderea politică a parlamentarului faţă de formaţiunea politică respectivă, care îl poate exclude sau îi poate retrage sprijinul, precum şi faţă de corpul electoral.

În urma examinării intervenţiei legislative şi a opiniilor exprimate de către membrii celor două Comisii, s-a hotărât, cu majoritate de voturi (4 voturi împotrivă şi 3 abţineri), să se supună plenului Camerei Deputaţilor, respingerea  propunerii legislative privind modificarea şi completarea Legii nr.35 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii 393/2004, publicată în Monitorul Oficial al României nr.196 din 13 martie 2008.

În raport de obiectul şi conţinutul său, propunerea legislativă  face parte din categoria legilor organice.
           PREŞEDINTE,                           PREŞEDINTE,      

                  Sulfina BARBU


        Daniel BUDA


    SECRETAR,    



SECRETAR,    

        Gheorghe CIOCAN                   Gabriel ANDRONACHE
Consilier,










Consilier,

Sofia Chelaru








            Paul Şerban
